Stor interesse for elektrokontrakter for riksveger Midt-Norge | Statens vegvesen
Stor interesse for elektrokontrakter for riksveger Midt-Norge
14.4.2021 10:06:00 CEST | Statens vegvesen
Inspeksjon av elektroinstallasjoner i tunnel. Foto: Knut Opeide
Da tilbudsfristen gikk ut 12. april, hadde fem entreprenører sendt inn tilbud på «9451 Elektrokontrakt Trøndelag»:
Sju entreprenører har sendt inn tilbud på «9452 Elektrokontrakt Møre og Romsdal»:
– Vi er svært fornøyde med deltagelsen i konkurransene, og vi merket også under tilbudskonferansene at mange var interessert. Det er stort sprik i tilbudene, og vi er ikke sikre på hva det skyldes. Nå skal vi kontrollregne tilbudene og sjekke at vi har fått all nødvendig dokumentasjon, sier seksjonsleder Svein Ludvik Holme i Statens vegvesen.
Elektrokontrakten for riksvegene omfatter drift- og vedlikeholdsoppgaver knyttet til elektriske anlegg på veger. Deriblant renhold av trafikkobjekter og tekniske rom, og drift og vedlikehold av elektriske tunnelinstallasjoner, veglys, automasjonstekniske anlegg, elektriske maskiner, trafikkstyringsanlegg og elektronisk kommunikasjon (ekom).
– Vi eier og forvalter en rekke elektriske anlegg langs vegnettet, og disse kontraktene er viktige for å opprettholde og ivareta funksjonaliteten til dette utstyret. I tunneler omfatter dette blant annet risikoavbøtende innretninger som er viktige for overvåkning og styring av trafikk, og ikke minst håndtering av hendelser, sier Holme.
Elektrokontrakten for riksveger i Trøndelag omfatter blant annet elektroannlegg i 20 tunneler og over 7000 belysningspunkter utenfor tunneler. Kontrakten i Møre og Romsdal omfatter blant annet elektroanlegg i 31 tunneler og over 3500 lyspunkter utenfor tunnelene.
Oppstart for kontraktsperioden elektrokontrakt Trøndelag er 01.01.2022 og den varer fram til 31.08.2026. Lenke til DOFFIN.
Oppstart for kontraktsperioden elektrokontrakt Møre og Romsdal er 01.02.2022 og den varer fram til 31.08.2026. Lenke til DOFFIN.
Statens vegvesen legger opp til samme avslutningstidspunkt for elektrokontraktene som for driftskontraktene.